google/wiki40b huggingface dataset:
Minijos gamtinis rezervatas

Minijos gamtinis rezervatas yra Plungės rajono savivaldybės Šateikių seniūnijoje, Salantų regioniniame parke. Plotas 114,79 ha. Įsteigtas siekiant išsaugoti hidrografiniu ir biocenoziniu požiūriu vertingą Minijos kilpos ties Vaitkių ir Dyburių kaimais gamtinį kompleksą.

Gamtos vertybės

Tai griežto režimo Salantų regioninio parko zona, kurioje draudžiama verstis bet kokia ūkine veikla, poilsiauti, net lankytis.
Dyburių kilpoje Minijos upės nuolydis siekia 8 m. Čia yra 11 slenksčių, daug kaskadų bei rėvų. Krantai statūs, vaizdingi, su aukštomis atodangomis, virš upės iškyla iki 25–30 m aukščio. Siauriausioje kilpos vietoje yra vos 100 m pločio sausumos ruožas. Šlaitai apaugę plačialapių lapuočių medynais. Juose peri žaliosios meletos, didieji dančiasnapiai, tulžiai. Gausu daugiamečių blizgių, porinių česnakų, įvairių orchidinių augalų.
Rezervato teritorijoje yra Dyburių ir Bulikų kaimų senosios kapinės, kuriose stovi Žemaičių kraštui būdingi kryždirbystės statiniai.
Nogalesas (Meksika)

Istorija

Nogalesas ėmė kurtis XIX a. pab., o miestu tapo 1920 m.
1918 m. rugpjūčio 27 d. kilo ginkluotas susidūrimas tarp Meksikos ir JAV Nogaleso miestų dėl pažeistos nedemarkuotos sienos. Konflikto metu žuvo virš 100 meksikiečių. Nogalesui dėl šio įvykio 1961 m. suteiktas „didvyriškojo miesto“ statusas.
Kaj Leo Johannesen

Kaj Leo Johannesen (g. 1964 m. rugpjūčio 28 d. Torshaune) – dabartinis Farerų salų ministras pirmininkas, atstovaujantis Sambandsflokkurin partijai. 2008 m. rugsėjo 26 d. jis pakeitė prieš tai šiose pareigose bususį Jóannes Eidesgaard. Johannesen yra buvęs profesionalus futbolininkas (vartininkas), atstovavęs Farerų salų vyrų futbolo rinktinei.
2011 m. spalio 29 d. parlamento rinkimuose Kaj Leo Johannesen surinko 1979 balsų. Tai yra didžiausias balsų skaičius, kada nors atitekęs į Farerų parlamentą kandidatavusiam asmeniui. 1997–2000 m. buvo Torshauno savivaldybės narys.

Futbolininko karjera

Kaj Leo Johannesen yra buvęs futbolininkas, žaidęs vartininko pozicijoje. 4-is kartus atstovavo Farerų salų vyrų futbolo rinktinei. Rinktinėje debiutavo Euro 1992 čempionato atrankos varžybose prieš Daniją Landskrūnoje (Švedijoje), kuri buvo Farerų salų „namų“ aikštė pirmose tarptautinėse varžybose.
Teksaso universitetas Ostine

Teksaso universitetas Ostine (angl. The University of Texas at Austin, University of Texas, UT, Texas) - didžiausias universitetas Teksaso valstijoje. Įsikūręs Teksaso sostinėje Ostine. Įkurtas 1883 m. Studijuoja 50 201 studentų; 5-tas pagal dydį universitetas JAV (2008). UT Austin priskiriamas geriausiems valstybiniams JAV unviersitetams (vad. Public Ivy). Amerikos unviersitetų asociacijos (Association of American Universities), veikiančios nuo 1900 m. ir vienijančios pirmaujančius mokslinių tyrimų universitetus Šiaurės Amerikoje, narys.
Motu One

Motu One arba Belinshauzenas (pranc. Bellinshausen) – koralinis atolas Prancūzijos Polinezijoje, Draugijos salose (Pavėjinių salų grupėje), 380 km į šiaurės vakarus nuo Taičio, į šiaurę nuo Manuae salos. Įeina į Maupiti komuną. Plotas 2,8 km². Sala negyvenama. 
Atolo vidurį užima lagūna. Atolas sudarytas iš 4 dalių: didžiausia užima visą rytinę pusę, likusios mažesnės yra vakaruose. Jūros vėžlių veisimosi vieta.
Salą 1824 m. atrado rusų keliautojas Otas fon Kocebus ir pavadino kito garsaus rusų keliautojo Fadėjaus Belingshauzeno garbei.
AFC Porth

Istorija

Klubas įkurtas 1950 m. Žaidė žemesniuose divizionuose. Iškopė į Antros pakopos pirmenybes, bet prarado vietą.
1996 m. pasikeitė pavadinimą ir tapo AFC Rhondda. 2004 vėl tapo AFC Porth.
Stanislovas Joachimas Tiškevičius

Biografija

Kilęs iš Lietuvos didikų Tiškevičių giminės Logoisko šakos. Tėvas Vincentas Tomas Tiškevičius Logoiskis. Motina Febronija Šolaiska. Brolis Tadas Jonušas Tiškevičius.
Pilskalnė (Nereta)

Istorija

Tarybiniais metais buvo „Neretos“ tarybinio ūkio centrinė gyvenvietė.
Lea Martini

Biografija

Lėja Martini gimė Prahoje. Besimokydama 1989 m. ji dalyvavo Aksominėje revoliucijoje, kurios pasekoje šalis skilo į Čekiją ir Slovakiją.
Sulaukusi 18, ji nutarė tapti modeliu. Aukšta (ūgis 180 cm), įspūdingos išvaizdos mergina greitai atkreipė į save dėmesį, o vienas agentas jai pareiškė: „- Jūs tokia pat graži, kaip Claudia Shiffer, tik labiau vulgari.“ Lėja demonstravo apatinį trikotažą ir netrukus persikėlė į Paryžių, kuriame toliau dirbo modeliu. Čia ji susipažino su abejotinos reputacijos agentais ir netrukus pradėjo pozuoti suaugusiems skirtiems žurnalams.
1995 m. ji persikėlė į Vokietiją, kur kartu su tautiete Jennifer Dior pirmą kartą suvaidino pornografiniame filme. Ji pasivadino Annie K., tačiau pirmieji mėgėjiški bandymai Lėjos visai nesužavėjo. Netrukus ji jau ketino grįžti prie modelio darbo, tačiau pažintis ir darbas su režisieriumi Ian Nicols ją sulaikė. Be to, vieno iš filmų kūrimo metu ji susipažino su aktoriumi Bruno SX, su kuriuo tapo pora ir vėliau kartu nusifilmavo ne vienoje juostoje.
Lėja filmavosi ne tik Vokietijoje, bet ir Italijoje bei Prancūzijoje, taip pat naudodama įvairius pseudonimus: Jasmine Barnes, Luci, Estelle, Helena, Leah Martini, Mauricia Parker.
Dešimtmečio viduryje vis daugiau merginų iš Vidurio ir Rytų Europos pasirodydavo Vakarų Europoje kuriamuose pornografiniuose filmuose, todėl tarsi savaime netrukus jos tapo populiariausiomis šio žanro žvaigždėmis. 1996 m. Europos „Penthouse“ žurnalui išrinkus 7 populiariausias Europos pornografinių filmų aktores, tarp jų pateko ir Lėja.
1997 m. kovo mėnesį jos nuotrauka puošė Prancūzijoje leidžiamo „Penthouse“ žurnalo versijos viršelį.
Kaip ir daugelis kolegių, ji taip pat taip pat išmėgino savo jėgas ir JAV.
Viso 1995–2001 m. Lėja Martini suvaidino kiek daugiau nei 50 pornografinių filmų.
Šiuo metu gyvena Prahoje.
Gabono vėliava

Gabono vėliava – trispalvė, stačiakampio formos, padalinta į tris vienodo aukščio horizontalias juostas: virutinė – žalia, reiškianti miškus, vidurinė – geltona, reiškianti ekvatorių ir apatinė – mėlyna, reiškianti jūrą.
Vėliava įteisnta 1960 m.
Spartatlonas

Spartatlonas – klasikinis Graikijoje vykstantis ultramaratonas. 246 km ilgio varžybos, kurios trasa driekiasi nuo Atėnų iki Spartos miesto.
Per Spartatlono lenktynes atkartojamas kelias, kurį sukorė senovės Atėnų atletas Feidipidas, 490 m. prieš mūsų erą pasiųstas prašyti Spartos pagalbos kare prieš persus, artėjant Maratono mūšiui.

Istorija

1982 m. Spartatlono idėją pasiūlė Didžiosios Britanijos karališkųjų oro pajėgų eskadrilės vadas Jonas Fodenas. Metais vėliau buvo surengtos pirmosios oficialios lenktynės. 35-asis Spartatlonas startavo 2017 m. rugsėjo 29 d. Atėnų Akropolyje; jame dalyvavo 369 bėgikai iš 50 šalių. Jo nugalėtoju tapo lietuvis Aleksandras Sorokinas, trasą įveikęs per 22 val. 7 min. 22 sekundes.
Vasilijus Safronovas

Biografija

Baigęs Klaipėdos miesto Smeltės vidurinę mokyklą, 2002 m. įstojo į Klaipėdos universitetą, kuriame studijavo istoriją ir Baltijos šalių istoriją. 2005 m. Baltijos regiono istorijos ir archeologijos institute vykdė mokslinį projektą „Šeimos albumų istorija (-os). Klaipėdos krašto pokario laikotarpis 1944–1960 m.“. 2007–2010 m. jungtinės Klaipėdos universiteto ir Lietuvos istorijos instituto doktorantūras. 2011 m. apgynė humanitarinių mokslų daktaro disertaciją „Tapatybės ideologijų konkurencija Pietryčių Baltijos jūros regiono mieste: XX amžiaus Klaipėdos atvejo tyrimas“. Nuo 2008 m. keliskart stažavosi Vokietijos mokslo institucijose.
Nuo 2008 m. dėsto Klaipėdos universiteto Istorijos katedroje Istoriografijos teoriją ir istoriją, Klaipėdos miesto ir regiono istoriją, Paveldosaugos įvadą ir kt. dalykus. Šios katedros profesorius. Nuo 2010 m. Lietuvos istorijos instituto jaunesnysis mokslo darbuotojas, vėliau mokslo darbuotojas, 2013–2015 m. – vyresnysis mokslo darbuotojas. Nuo 2011 m. taip pat yra Baltijos regiono istorijos ir archeologijos instituto mokslo darbuotojas, nuo 2012 m. – vyresnysis mokslo darbuotojas, nuo 2014 m. – vyriausiasis mokslo darbuotojas.

Mokslinių interesų kryptys

Nuo 1999 m. tiria Klaipėdos miesto ir buvusio Rytų Prūsijos regiono istoriją XIII–XX a.; moderniųjų laikų Lietuvos ir buvusio Rytų Prūsijos regiono kultūrinės istorijos reiškinius: atmintį, atminimo kultūras, tapatybių konstravimą. Šiuo metu tyrinėja reikšmių sistemas, formuojančias kolektyvinius suvokinius, atmintį, tapatybę ir kolektyvines erdvės sampratas Lietuvoje bei buvusiame Rytų Prūsijos regione XIX–XX a.; atminimo kultūras ir atminimo politiką Baltijos jūros regione.
Baigdamas vidurinę mokyklą, parengė specialistų recenzuotą ir palankiai įvertintą sintetinio turinio metodinę priemonę „Klaipėdos miesto istorinės raidos bruožai“. 2002 m. jos leidybą Klaipėdos savivaldybės administracijos Švietimo skyriaus iniciatyva parėmė Klaipėdos miesto savivaldybė. Po to Lietuvoje, Rusijoje, Vokietijoje, Lenkijoje, Prancūzijoje, JAV, Estijoje, Rumunijoje ir kt. šalyse publikavo daugiau kaip 40 mokslinių straipsnių, skaitė pranešimus daugiau kaip 30 tarptautinių konferencijų. Yra paskelbęs tekstų paveldosaugos aktualijomis. Mažosios Lietuvos enciklopedijos IV tomui (išleistas 2009 m.) parengė daugiau kaip 540 straipsnių, tarp jų straipsnius „Rytų Prūsija (šiaurinė) po II pasaulinio karo“, „Vokiečių nacionalizmas“, „Vokietijos politika Klaipėdos krašto klausimu (1919–39)“ ir kt.
Sixteen (grupė)

„Sixteen“ (nuo 1998 m. – „Seventeen“) – buvusi Lenkijos popmuzikos grupė, gyvavusi 1997–2004 m.

Istorija

Grupė „Sixteen“ debiutavo 1997 m. birželio mėnesį su singlu „Spadające myśli“. Tų pačių metų spalio mėnesį išleido debiutinį albumą „Lawa“, kuris buvo parduotas daugiau nei 120 tūkst. kopijų ir buvo sertifikuotas platininiu. Grupės sėkmę patvirtino 1997 m. pelnytas „PlayBox“ radijo prizas už geriausią debiutą bei nominuoti „Fryderyk“ apdovanojimuose už metų debiutą.
1998 m. grupė atstovavo Lenkijai 43-jame 1998 m. „Eurovizijos“ konkurse su daina „To takie proste“ (liet. Tai taip lengva), kuri užėmė 17 vietą. Dainą parašė grupės nariai.
Praėjus mėnesiui po konkurso „Sixteen“ lyderis Jarosław Pruszkowski mirė ir grupė iširo. Narė Renata Dąbkowska pradėjo solinę karjerą, o likusieji grupės nariai toliau tęsė veiklą, tačiau su pavadinimu „Seventeen“. Kaip grupė „Seventeen“ yra išleidusi du albumus.
Mykolo Romerio universiteto Viešojo valdymo fakultetas

Mykolo Romerio universiteto Viešojo valdymo fakultetas – MRU struktūrinis padalinys. Dekanas prof. dr. Vainius Smalskys. Fakultetas – modernus ir šiuo metu vienas didžiausių Mykolo Romerio universiteto fakultetų. Nuolatinėse ir ištęstinėse studijose rengiami viešojo administravimo bakalaurai bei viešojo administravimo bei politikos mokslų magistrai.
Stasys Čižas

Biografija

1949 m. baigė Merkinės gimnaziją, 1955 m. – Klaipėdos mokytojų institutą, 1964 m. – Vilniaus universiteto Istorijos ir filologijos fakulteto žurnalistikos specialybę.
1956–1958 m. dirbo Varėnos rajono laikraščio „Tarybinis balsas“, 1958–1970 m. laikraščio „Tarybinis mokytojas“ redakcijose. 1970–1991 m. leidinio „Buitis“ vyriausiojo redaktoriaus pavaduotojas, 1978–1990 m. vyriausiasis redaktorius.
Meklenburgo-Priešakinės Pomeranijos notarų rūmai

Meklenburgo-Priešakinės Pomeranijos notarų rūmai (vok. Notarkammer Mecklenburg-Vorpommern) - notarų rūmai, vienijantys notarus Vokietijoje, Meklenburgo-Pomeranijos žemėje. Joje yra 66 notarų vietos (2011 m.). Dirba 64 notarai ir 2 notariniai administratoriai (Notariatsverwalter).
Adresas: Alexandrinenstraße 26, 19055 Šverinas.
Pranas Juškys

Biografija

Draudžiamą spaudą lietuviškais rašmenimis platino nuo 1898 m. Pats jos parsigabendavo iš Prūsijos, platindavo Eržvilko apylinkėse. Sugautas su draudžiamąja spauda nubaustas 3 metams tremties į Archangelsko guberniją. Grįžęs iš tremties vėl platino spaudą. Aktyviai dalyvavo 1905 m. revoliuciniuose įvykiuose. Jo pavardė įrašyta Knygnešių sienelėje.
Greifsvaldo įlanka

Greifsvaldo įlanka (vok. Greifswalder Bodden) – įlanka Baltijos jūros pietuose, prie Vokietijos krantų. Plotas – 514 km², vidutinis gylis – 5,6 m, didžiausias gylis – 13,5 m.
Į šiaurę nuo įlankos yra Riugeno sala, į vakarus ir pietus – žemynas, į pietryčius – Uznamo sala, į rytus – Baltijos jūra (Pomeranijos įlanka). Su Baltijos jūra taip pat jungiasi ir vakaruose esančiu Strelasundo sąsiauriu.
Iki Vokietijos suvienijimo 1990 m. Greifsvaldo įlanka buvo vienintelė Rytų Vokietijos pakrantės dalis kuriose buvo galima užsiimti vandens sporto šakomis toliau nuo kranto. Vietos geografija sudarė puikias sąlygas stebėti žmones ir užkirsti kelią bandymams pabėgti. Artimiausia ne Varšuvos pakto šalies pakrantė buvo Danijos Bornholmo sala esanti už 100 km.
Trijų taškų zona

Trijų taškų zona (tritaškis) – zona krepšinyje, už kurios linijos atliktas metimas įskaitomas trimis taškais. Žaidžiant krepšinį 3 prieš 3, toks metimas įskaitomas dviem taškais. Metant tritaškį žaidėjas negali užminti zonos linijos.
Trijų taškų zona oficialiai pirmą kartą išbandyta NCAA varžybose JAV 1945 m., tačiau iš karto nebuvo reguliariai naudojama. Nuolat ši zona pradėta naudoti NBA pradininkėje Amerikos krepšinio lygoje 1961 m. 1979–1980 m. sezone trijų taškų zona įtraukta ir į pačią NBA lygą. 1979 m. spalio 12 d. Boston Celtics ekipos narys Chris Ford pataikė pirmąjį oficialų tritaškį NBA istorijoje. Šioje lygoje trijų taškų zona yra 7,24 m atstumu nuo krepšio.
FIBA į savo rengiamas varžybas trijų taškų zoną (6,25 m atstumu nuo krepšio) įtraukė 1984 m. 2008 m. FIBA pakeitė trijų taškų zoną iki 6,75 m.
Iki 2013 m. sezono taikliausias NBA tritaškių metikas buvo Steve Kerr. Jis pataikė 45 procentų mestų metimų iš šios zonos.
Spiralinė trichina

Sandara

Trichina yra cilindro formos, turi nusmailėjusius galus, kartais kūnas būna susisukęs spirale. Patelės ilgis 3-4 mm, patinėlio 1,4-1,6 mm. Kūnas padengtas odos ir raumenų maišu, o viršutinis lygus sluoksnis vadinamas kutikule. Skirtalytės, pasižymi lytiniu dimorfizmu. Patinai mažesni ir jų kūno užpakaliniame gale yra dvi kūgio formos išaugos – skiautės. Jomis patinai prikimba prie patelių. Patelės turi gerai išsivysčiusią kiaušidę, trumpą kiaušintakį ir išvešėjusią gimdą, kurios gale yra sėklos priimtuvas, makštį. Patinai turi sėklidę, sėklatakį, sėklų pūsleles (jos atsiveria į užpakalinę žarną). Kraujotakos ir kvėpavimo sistemos neturi. Virškinimo sistema: burna, ryklė, stemplė, vidurinė žarna, užpakalinė žarna, analinė anga (patelių) arba kloaka (patinų). Užsikrečiama valgant užkrėstą kiaulieną ar šernieną. Žarnyne raumenys ir trichinelių lervų kapsulės suvirškinami, o išėjusios lervos skverbiasi į žarnyno epitelio ląsteles. Ten išsivysto lytiškai subrendę patinai ir patelės. Čia įvyksta apvaisinimas, po apvaisinimo patinai nugaišta, o patelės skverbiasi gilyn į limfinius mazgus ir pagimdo daug lervučių, po 2 mėn grįžta į žarnyną ir nugaišta. Naujos lervos limfa ir krauju išnešiojamos po visą šeimininko kūną. Dažniausiai apsistoja diafragmos, tarpšonkauliniuose, kramtomuosiuose, liežuvio, akių raumenyse. Raumenyse lervos maitinasi, auga, ardo skaidulas, sukeldamos raumenų uždegimą. Per 2 savaites lervos užauga ir susisuka į spirales ir pasidengia kapsulėmis. Raumenų uždegimas tuo metu aprimsta. Kapsulių sienelės apkalkėja ir trichinelių lervos gali ilgai išgyventi ir būti invazinėmis. Reikšmė: pavojingiausia apvalioji kirmėlė Lietuvoje.
Regina Vintienė

Biografija

1996 m. Prienų specialiosios internatinės mokyklos direktoriaus pavaduotoja ugdymui.
Nuo 1994 m. Lietuvos socialdemokratų partijos Prienų rajono skyriaus narė.
1995 m. kovo – balandžio mėn. ir 2000–2003 m. Prienų rajono savivaldybės tarybos narė, Kultūros, švietimo ir sporto komiteto pirmininkė.
Zaoziorskas

Istorija

Gyvenvietė įkurta 1958 m. ir vadinta Zaoziornu (Заозёрный). 1981 m. gyvenvietė paskelbta uždaruoju miestu, jai suteiktas kodinis pavadinimas Severomorskas-7 (dar vadinta Murmanskas-150, Zapadnaja Lica). Nuo 1994 m. miestas pervadintas Zaoziorsku.
Edvardas Maliauskas

Edvardas Maliauskas (g. 1953 m. Klaipėdoje, nužudytas 2000 m.) – buvęs Lietuvos futbolininkas.
Vaikų Eurovizijos dainų konkursas 2018

Vieta

2017 m. spalio 15 d. Europos transliuotojų sąjunga (EBU) paskelbė, kad 2018 metų konkursą rengs Baltarusija. Tai bus antras kartas, kai Baltarusija rengs „Vaikų Euroviziją“. Pirmas kartas buvo 2010 m., kai Baltarusija rengė 8-ąjį vaikų Eurovizijos dainų konkursą.
2017 m. lapkričio 21 d. Baltarusijos viceministras Vasily Zharko patvirtino, kad konkursas dar kartą vyks Minsko arenoje. Arena talpins 15 000 žmonių.

Grafinis dizainas

Šių metų šūkis yra "#LightUp" (lt. Nušvisk). Logotipe vaizduojama žvaigždė sudaryta iš garso bangų. Įkvėpimo šaltinis buvo jaunųjų dalyvių, kurie užpildo sceną kaip žvaigždę, meninis potencialas ir kūrybinis siekis.
2009 m. Lietuvos lengvosios atletikos čempionatas

2009 m. Lietuvos lengvosios atletikos čempionatas vyko Kaune Dariaus ir Girėno stadione rugpjūčio 1-2 dienomis. Čempionatas taip pat buvo atrankinės varžybos į 2009 m. Pasaulio lengvosios atletikos čempionatą.
Bangelės

Bangelės – Klaipėdos krašto mokytojų draugijos dvisavaitis iliustruotas žurnalas vaikams, ėjęs 1937 m. balandžio mėn. – 1938 m. balandžio mėn. Klaipėdoje.

Istorija

Pasirodė 27 numeriai. Redagavo redakcinė mokytojų komisija. 1938 m. išleido žurnalo bendradarbių vaikų knygą „Mūsų kūryba“.
Spausdino beveik vien tik vaikų kūrybą – rašinėlius, eilėraščius, piešinius, galvosūkius ir kt.
Žurnalą tvarkė Jurgis Dubickas (Dėdė Jurgis).
Aldona Kvedaraitė

Biografija

Pas J. Maskolaitį pramokusi skambinti fortepijonu ir sidabro medaliu baigusi Šakių darbo jaunimo vidurinę mokyklą, 1954–1959 choro dirigavimą studijavo Lietuvos valstybinėje konservatorijoje (dėst. P. Bekerio klasė).
Nuo 1959 rudens Klaipėdos S. Šimkaus aukštesniosios muzikos mokyklos choro dirigavimo ir kitų disciplinų dėstytoja, išugdė būrį jaunųjų chorvedžių. 1961–1964 vadovavo Klaipėdos miesto medicinos darbuotojų moterų chorui ir Moksleivių namų berniukų chorui. 1969 prie miesto Kultūros rūmų subūrė mergaičių chorą ir iki 1979 su juo kūrybiškai dirbo. Choras nemažai koncertavo, dalyvavo uostamiesčio ir respublikinėse dainų šventėse; apžiūrose ir konkursuose pelnė prizinių vietų. Kurį laiką vadovavo Klaipėdos „Aušros" kojinių fabriko mišriajam chorui, daug metų dainavo Kultūros rūmų moterų vokaliniame ansamblyje, su kuriuo koncertavo Moldavijoje ir Suomijoje. Pedagogė buvo 1965 respublikinės dainų šventės konsultantė, Klaipėdos miesto chorų apžiūrų žiuri narė ir dainų švenčių dirigentė. 1985 išvyko į JAV.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Baltijos cirkas

Baltijos cirkas – vienintelė profesionali cirko organizacija Lietuvoje. Cirko programoje dalyvauja Lietuvos ir užsienio cirko artistai. 1995 m. kilnojamąjį „Baltijos cirką“ įkūrė buvęs „Vilniaus“ cirko artistas Petras Variakojis (dabartinis cirko direktorius).

Cirko veikla

„Baltijos cirkas“ savo veikla siekia populiarinti profesionalų cirko meną Lietuvoje, programas žiūrovui pristato ištisus metus. Vasarą gastrolės vyksta šapito palapinėje įvairiuose šalies miestuose, žiemą – vaidinimai rengiami Lietuvos sporto ir pramogų arenose, Kauno sporto halėje ir kt. Pastarųjų metų programos - „Ant dramblių aplink pasaulį“, „Big Top“ cirko gastrolės Kauno sporto halėje, „Ekstremalų ir stebuklinga. Europos cirkas“.
Kasmet cirkas pristato naują tarptautinę cirko programą, kurioje būna visų cirko žanrų numeriai. Gastrolėms kviečiami profesionalūs aukšto meninio lygio cirko artistai iš Rytų ir Vakarų Europos, Afrikos cirkų. Vaidinimuose taip pat dalyvauja profesionalūs Lietuvos cirko artistai.
Kaune veikia „Baltijos cirko“ repeticinė bazė. Joje savo meistriškumą tobulina cirko artistai, vaikai mokomi cirko meno. 2008 m. Kaune pradėtas įrengti "Baltijos cirko" stacionaras (buvusiame kareivinių pastate).

Klounų muziejus

Cirko būstinėje Kaune veikia klounų muziejus, įkurtas P. Variakojo iniciatyva. Muziejaus ekspozicijoje pristatoma apie 2000 eksponatų - lėlių. Tai klounai - piešti, megzti, susiūti iš medžiaginių lopynėlių, drožti iš medžio, lieti iš stiklo, keramikiniai, sidabriniai ir pan. Tarp eksponatų yra nemažai unikalių. Nuolat papildoma klounų ekspozicija yra viena didžiausių Europoje.
Mečislovas Vitkus

Biografija

1949 m. baigė Kauno universiteto Medicinos fakultetą. 1960 m. medicinos mokslų kandidatas.
1949–1951 m. dirbo Kauno srities klinikinėje ir Skuodo rajono ligoninėse. 1951–1953 m. Mažeikių ligoninės vyr. gydytojas ir chirurgijos skyriaus vedėjas. 1953–1967 m. Klaipėdos ir Vilniaus respublikinių ligoninių chirurgijos skyriaus vedėjas. 1969–1982 m. dirbo Vilniaus miesto klinikinėje ligoninėje. Nuo 1982 m. Respublikinio mikrochirurgijos centro vadovas. Dėstė Vilniaus universiteto Medicinos fakultete.
1977 m. stažavosi JAV.
Palaidotas Kairėnų kapinėse.

Mokslinė veikla

1980 m. pradėjo pirmąsias mikrochirurgijos operacijas Lietuvoje.
Kauno Juozo Naujalio muzikos gimnazija

Istorija

Tarpukaryje gimnazijos pastate veikė Kauno žydų realinė gimnazija. Muzikos gimnazija išaugo iš dešimtmetės muzikos mokyklos, įkurtos 1945 m. 1965 m. ji sujungta su Vidurine dailės mokykla ir pavadinta Vidurine meno mokykla. 1969 m. švenčiant Juozo Naujalio 100-ąsias gimimo metines, mokyklai suteiktas šio Lietuvos muzikos patriarcho vardas. 1969–1991 m. mokykloje veikė choreografijos skyrius. 1990 m. įkurtos dvi savarankiškos Kauno Muzikos ir Dailės vidurinės mokyklos. 1994 m. Juozo Naujalio muzikos vidurinei mokyklai suteiktas gimnazijos statusas.
Mūsų nuomonė

Mūsų nuomonė – Lietuvos Persitvarkymo Sąjūdžio Kėdainių rajono tarybos leidinys, ėjęs nuo 1989 m. kovo 11 d. iki 1996 m.

Istorija

Spausdino „Raidės“ spaustuvės Kėdainių skyrius. Tiražas 1989 m. – 2800 egz., 1993 m. – 1000 egz., 1995 m. – 500 egz.
Natalia Barbu

Natalia Barbu (1979 m. rugpjūčio 22 d. Belcuose) – Moldovos pop dainininkė, smuikininkė, dainų autorė, garsi tiek savo šalyje, tiek Rumunijoje. Muzikinę karjerą pradėjo grupėje Trigon. Vėliau pradėjo solo karjerą. Yra išleidusi 4 albumus. Natalia 2007 m. dalyvavo Eurovizijos dainų konkurse su daina Fight. Sėkmingai įveikė pusfinalio barjerą, o finale su 109 taškais užėmė 10 vietą.
Monika Mironaitė

Biografija

1932–1934 m. mokėsi Eksperimentinėje dramos studijoje Kaune, vadovas Vladas Fedotas-Sipavičius. 1936–1937 m. redagavo vaikų žurnalą „Vyturys“.
1935–1936 m. Marionečių teatro, 1936–1940 m. Valstybės teatro, 1940–1954 m. Vilniaus valstybinio teatro, 1955–1968 m. Vilniaus valstybinio rusų dramos teatro, nuo 1968 m. LSSR valstybinio akademinio dramos teatro aktorė. Suvaidino daugiau kaip 100 vaidmenų. 1959 m. LSSR liaudies artistė. 
Buvo režisieriaus Algirdo Jakševičiaus, jam mirus – dailininko Mečislovo Bulakos, vėliau rašytojo Juozo Baltušio žmona. Dukra – aktorė Dagnė Jakševičiūtė.